Ապա «Տաղարանն» ունկնդրին մատուցեց երգերի և պարեղանակների մի սիրուն փունջ, մեծ մասը՝ քանոնահարուհի Մարիաննա Գևորգյանի նվագակցությամբ, որը, ոնց միշտ, աչքի ընկավ մեղեդիների զուլալ կատարմամբ, բեմական գեղեցիկ կեցվածքով: «Մերօրյա քանոնահարների մեջ աչքի զարնող է՝ իր գործին՝ հաճախ անձնուրացության հասնող նվիրվածությամբ, իր կատարողականությամբ,- հնագույն երաժշտության «Տաղարան» համույթի գեղարվեստական ղեկավար և դիրիժոր, ՀՀ մշակույթի վաստակավոր գործիչ Ս. Երկանյանի կարծիքն է Մարիաննայի մասին.- բավական վարժ, շատ անգամ՝ վիտոուզության հասնող տեխնիկա ունի, շատ արտիստիկ է, իր սկզբունքներն ունեցող՝ թե՛ կյանքում, թե՛ երաժշտական կատարողական ասպարեզում»: